Bitcoin a înregistrat o creștere istorică în pandemie. Alte mărfuri au pierdut din valoarea de piață.
Bitcoin se apropie de o creștere de 300%. Specialiștii au făcut o comparație cu creșterea pe care a avut aurul. Petrolul a scăzut chiar și cu 160%.
2020 e aproape de final și chiar dacă va rămâne în memoria colectivă ca anul pandemiei, pentru mulți e și anul criptomonedelor. Bitcoin a ajuns la un record istoric.Cel puțin în ultima lună a fost stabilit record după record. Creșterea e cu adevărat spectaculoasă dacă ne gândim că în luna martie un Bitcoin valora în jur de 5.000 de dolari. Acum se apropie de 30.000, o creștere de 300%!Specialiștii britanici au făcut o comparație cu creșterea pe care a avut aurul anul acesta, iar diferența e uriașă. De aproape 10 ori mai mare. Nu mai vorbim de comparație cu petrolul care a scăzut chiar și cu 160% la un moment dat, iar acum este cu 21% sub nivelul de la începutul anului.Probabil se știe că există o cantitate finită de Bitcoin. 21 de milioane de unități, volum care nu va crește. Ceea ce înseamnă că nu poate exista o inflație artificială. Astfel, pentru 2021 părerile sunt împărțite.Analistul Wall Street Journal, Tom Fitzpatrick, prezicea că se va ajunge la o valoare de 318.000 de dolari pentru un Bitcoin anul viitor, înainte să aibă loc o "corectură dureroasă", cum i-a spus el. Însă alți experți cred că apariția vaccinului pentru Covid va duce la o revenire către piețele radiționaleAșadar, nu avem certitudini, ci doar speculații. De aceea până la urmă piața criptomonedelor este una volatilă.